ગૌમાંસ પર પ્રતિબંધ અને ગાયને રાષ્ટ્રીયમાતા જાહેર કરવાના મુદ્દે એક ગૌરક્ષકનું મોત થતા અપાયેલા બંધના સૌરાષ્ટ્રમાં ગંભીર પડઘા પડ્યા છે. ગોંડલ, રાજકોટ, જસદણ, ભાવનગર જેવા જુદા જુદા સ્થળે બંધને સંપૂર્ણ તો ક્યાંક આંશિક ટેકો મળ્યો હતો. ભાવનગરની મુખ્ય બજારમાં બંધને સફળ બનાવવા માટે મોતીબાગ ટાઉન હોલ ખાતે મોટી સંખ્યામાં ગૌરક્ષકો એકઠા થયા હતા અને સૂત્રોચ્ચાર કર્યા હતો. જેમની પોલીસે અટકાયત કરી હતી. ગોંડલમાં પણ આ બંધને સમર્થન આપવામાં આવ્યું છે. બજરંગ દળ, વિશ્વહિંદુ પરિષદ અને ગૌ સેવા મંડળ દ્વારા રેલીનું આયોજન કરી, ગોંડલની બજાર બંધ કરાવવામાં આવી હતી.